Up-64/94
Datum: 1994-10-20T00:00:00.000+01:00
ecli: ECLI:SI:USRS:1994:Up.64.94
vrsta: drugi akti
zadeva: ustavna pritožba
objavljeno: Neobjavljeno | 20.10.1994
dokument: US17357
akt: Ustavna pritožba zoper sklep Temeljnega sodišča v Celju, enote v Slovenskih Konjicah, opr. št. P 79/89 z dne 16/12-1993, v zvezi s sklepom Višjega sodišča v Celju, opr. št. Cp 279/94 z dne 26/4-1994
resitev: zavrženje
izrek: Ustavna pritožba zoper sklep Temeljnega sodišča v Celju, enote v Slovenskih Konjicah v zvezi s sklepom Višjega sodišča v Celju, se zavrže.
stavek: Ustavno sodišče zavrže ustavno pritožbo, če odvetnik kot pooblaščenec kljub pozivu ustavnega sodišča ne predloži pooblastila za zastopanje ob prvem pravdnem dejanju.
odlocitev: sklep
geslo: Obveznost pooblaščenca v postopku pred ustavnim sodiščem, da predloži pooblastilo za zastopanje ob prvem pravdnem dejanju.

Pomanjkljiva vloga.
podlaga: Ustava, 6. al. 1. odst. 160. čl.

Zakon o pravdnem postopku, 1. odst. 98. čl.

Zakon o Ustavnem sodišču, 6., 1. odst. 54., 3. al. 1. odst. 55. čl.
datum_vloge: 1994-07-14T22:00:00.000Z
datum_odlocitve: 1994-10-19T23:00:00.000Z

# Up-64/94 - 4

20/10-1994

# S K L E P

Ustavno sodišče je v postopku preizkusa ustavne pritožbe A. R., odvetnika v M. na seji dne 20/10-1994

s k l e n i l o:

Ustavna pritožba zoper sklep Temeljnega sodišča v Celju, enote v Slovenskih Konjicah, opr. št. P 79/89 z dne 16/12-1993, v zvezi s sklepom Višjega sodišča v Celju, opr. št. Cp 279/94 z dne 26/4-1994, se zavrže.

## O b r a z l o ž i t e v

Pritožnik je dne 15/7-1994 vložil ustavno pritožbo zoper sklep Temeljnega sodišča v Celju, enote v Slovenskih Konjicah, opr. št. P 79/89 z dne 16/12-1993, v zvezi s sklepom Višjega sodišča v Celju, opr. št. Cp 279/94 z dne 26/4-1994, s katerim je sodišče odločilo o tožbenem zahtevku zoper B. A. in F. K. iz S. V skladu s prvim odstavkom 98. člena Zakona o pravdnem postopku, ki se na podlagi 6. člena Zakona o Ustavnem sodišču (Uradni list RS, št. 15/94) smiselno uporablja v postopku pred Ustavnim sodiščem, je pooblaščenec dolžan predložiti pooblastilo za zastopanje ob prvem pravdnem dejanju. Ustavno sodišče je pritožnika pozvalo, naj v 8 dneh predloži pooblastilo ter ga v skladu z drugim odstavkom 54. člena navedenega Zakona opozorilo na posledice. Odvetnik je pisanje Ustavnega sodišče v redu prejel, vendar v danem roku pooblastila ni predložil, zato je Ustavno sodišče na podlagi tretje alinee prvega odstavka 55. člena Zakona o Ustavnem sodišču ustavno pritožbo zavrglo.

Senat Ustavnega sodišča je sprejel ta sklep na podlagi šeste alinee prvega odstavka 160. člena Ustave in prvega odstavka 54. člena Zakona o Ustavnem sodišču v sestavi: predsednik mag. Janez Snoj in člana dr. Lojze Ude in Franc Testen.

Predsednik senata

mag. Janez Snoj